# data[].attributes.body
MUHD NOOR FAISAL BIN NORDIN
GB03135

* 1 Hadith berkaitan pendidikan kepada pasangan (keperluan/kewajipan).

* Berikan huraian kepada hadith tersebut (1 sticky note untuk 1 hujah).

* Huraian daripada aspek :
- kepentingan hadith
- sasaran hadith
- sumber asal keperluan hadith tersebut : menguatkan/menjelaskan ayat al-Quran yang mana?
- kaitan hadith dengan semasa (keperluan/situasi/isu)
- initial

# data[].attributes.body
وعن أبي سعيد الخدري رضي الله عنه قال: قال رسول الله ﷺ: (إن من أشر الناس عند الله منزلة يوم القيامة الرجل يفضي إلى المرأة وتفضي إليه ثم ينشر سرها)
رواه مسلم

Diriwayatkan oleh Abu Saeid al-Khudry r.a. Rasulullah SAW bersabda : "Sesungguhnya manusia yang paling buruk kedudukannya pada Hari Kiamat ialah seorang lelaki (suami) yang bercampur (bersetubuh) dengan isterinya lalu dia menyebarkan rahsia isterinya"

[Hadith Riwayat Muslim]

# data[].attributes.body
1. Imam Nawawi rahimahullah ketika menjelaskan hadith ini mengatakan bahawa hadith tersebut menerangkan tentang haramnya seseorang itu menyebarluaskan tentang rahsia-rahsia rumahtangga terutamanya dalam urusan hubungan seksual suami isteri.

2. Menjaga kerahsiaan rumahtangga merupakan satu amanah. Rasulullah SAW melabelkan seseorang itu paling teruk kedudukannya di sisi Allah sama ada suami atau isteri yang mengkhianati amanah tersebut.

# data[].attributes.body
3. Rahsia di dalam bilik tidur adalah hak milik eksklusif bagi pasangan suami isteri. Ini bererti hubungan kelamin antara suami isteri tidak boleh sampai ke pengetahuan, pendengaran dan penglihatan orang lain walaupun anak-anak sendiri. Oleh sebab itu, Islam mensyariatkan agar dipisahkan tempat tidur anak-anak dengan ibubapa. Sebaik-baiknya proses "pemisahan tempat tidur" harus dimulakan  seawal usia mumayyiz; ketika anak telah dapat membezakan antara perkara baik dan buruk. Contoh yang telah diberikan oleh Rasulullah SAW ialah apabila seorang anak itu sudah mengenali yang mana tangan kirinya dan yang mana tangan kanannya.

# data[].attributes.body
Surah at-Tahrim ayat : 3

وَإِذْ أَسَرَّ النَّبِيُّ إِلَىٰ بَعْضِ أَزْوَاجِهِ حَدِيثًا فَلَمَّا نَبَّأَتْ بِهِ وَأَظْهَرَهُ اللَّهُ عَلَيْهِ عَرَّفَ بَعْضَهُ وَأَعْرَضَ عَنْ بَعْضٍ ۖ فَلَمَّا نَبَّأَهَا بِهِ قَالَتْ مَنْ أَنْبَأَكَ هَٰذَا ۖ قَالَ نَبَّأَنِيَ الْعَلِيمُ الْخَبِيرُ

Firman Allah SWT: "Dan ingatlah ketika Nabi membicarakan secara rahsia kepada salah seorang isterinya (Hafsah) akan suatu peristiwa. Maka tatkala (Hafsah) menceritakan peristiwa itu (kepada Aisyah) dan Allah memberitahukan hal itu (pembicaraan Hafsah dan Aisyah) kepada Muhammad lalu Muhammad memberitahu sebahagian (yang diberitakan Allah kepadanya) dan menyembunyikan sebahagian yang lain (kepada Hafsah). Maka tatkala (Muhammad) memberitahu pembicaraan (antara Hafsah dan Aisyah) lalu (Hafsah) bertanya: "Siapakah yang telah memberitahu hal ini kepadamu?" Nabi menjawab: "Telah diberitahu kepadaku oleh Allah yang Maha Mengetahui lagi Maha Mendalam Penetahuan-Nya"

# data[].attributes.body
1. Pada zaman sekarang, manusia sudah tidak lagi berasa malu untuk berkongsi rahsia-rahsia rumahtangga termasuklah rahsia di bilik tidur kepada rakan-rakan sekerja, kawan-kawan dan sebagainya. Bahkan ianya sudah menjadi perbincangan santai di kalangan rakan-rakan, malah ada yang menjadikannya sebagai bahan lawak.

2. Fenomena ini menjadi fitnah yang besar dalam masyarakat dan menyumbang kepada peningkatan kes-kes penceraian kesan daripada pengurusan rumahtangga yang tidak menepati syariat.

# data[].attributes.body
Pasangan suami isteri dan keluarga muslim.

# data[].attributes.body
1. Hadith menjelaskan tentang kewajipan menjaga kerahsiaan di dalam rumahtangga.

2. Menjaga kerahsiaan antara pasangan amat penting bagi menjaga keharmonian dalam rumahtangga dan menghindarkan campurtangan dari pihak lain dalam urusan rumahtangga.

3. Pengharamannya adalah bertujuan menjaga kemaslahatan ummat supaya tidak berlaku kerosakan dalam institusi rumahtangga dan masyakat.